CELEX: 32009R0601
Language: ro
Date: 2009-07-09 00:00:00
Title: Regulamentul (CE) nr. 601/2009 al Comisiei din 9 iulie 2009 de modificare pentru a 109-a oară a Regulamentului (CE) nr. 881/2002 al Consiliului de instituire a anumitor măsuri restrictive specifice împotriva anumitor persoane și entități care au legătură cu Osama ben Laden, cu rețeaua Al-Quaida și cu talibanii

10.7.2009   
            
            
               RO
            
            
               Jurnalul Oficial al Uniunii Europene
            
            
               L 179/54
            
         
      REGULAMENTUL (CE) NR. 601/2009 AL COMISIEI
   
   din 9 iulie 2009
   de modificare pentru a 109-a oară a Regulamentului (CE) nr. 881/2002 al Consiliului de instituire a anumitor măsuri restrictive specifice împotriva anumitor persoane și entități care au legătură cu Osama ben Laden, cu rețeaua Al-Quaida și cu talibanii
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 881/2002 al Consiliului din 27 mai 2002 de instituire a unor măsuri restrictive specifice împotriva anumitor persoane și entități care au legătură cu Osama ben Laden, cu rețeaua Al-Qaida și cu talibanii și de abrogare a Regulamentului (CE) nr. 467/2001 al Consiliului de interzicere a exportului anumitor mărfuri și servicii către Afganistan, de întărire a interdicției de zbor și de extindere a înghețării fondurilor și a altor resurse financiare în ceea ce-i privește pe talibanii din Afganistan (1) și, în special, articolul 7 alineatul (1) prima liniuță,
   întrucât:
   
               (1)
            
            
               Anexa I la Regulamentul (CE) nr. 881/2002 enumeră persoanele, grupurile și entitățile cărora li se aplică înghețarea fondurilor și a resurselor economice, în conformitate cu regulamentul menționat anterior.
            
         
               (2)
            
            
               La data de 29 iunie 2009, Comitetul pentru sancțiuni al Consiliului de Securitate al Organizației Națiunilor Unite a decis să modifice lista persoanelor fizice și juridice, grupurilor și entităților cărora ar trebui să li se aplice înghețarea fondurilor și a resurselor economice, prin adăugarea a trei persoane fizice pe listă, date fiind informațiile cu privire la asocierea acestora cu Al-Qaida. Comitetul pentru sancțiuni a înaintat expunerea de motive privind această decizie de înscriere pe listă.
            
         
               (3)
            
            
               Anexa I ar trebui modificată în consecință.
            
         
               (4)
            
            
               Pentru a se garanta eficacitatea măsurilor prevăzute în prezentul regulament, acesta trebuie să intre în vigoare imediat.
            
         
               (5)
            
            
               În cazul în care adresele persoanelor fizice în cauză sunt înscrise pe lista ONU, Comisia va comunica persoanelor respective motivele care se află la baza prezentului regulament, le va oferi posibilitatea să comenteze aceste motive și va revizui prezentul regulament, în funcție de observațiile și eventualele informații suplimentare disponibile. Întrucât, în cazul unor persoane fizice în cauză, lista ONU nu indică adresele actuale ale acestora, ar trebui publicată o comunicare în Jurnalul Oficial, astfel încât persoanele respective să poată contacta Comisia și, ulterior, Comisia să le poată comunica motivele care stau la baza prezentului regulament,
            
         ADOPTĂ PREZENTUL REGULAMENT:
   Articolul 1
   Anexa I la Regulamentul (CE) nr. 881/2002 se modifică în conformitate cu anexa la prezentul regulament.
   Articolul 2
   Prezentul regulament intră în vigoare la data publicării sale în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 9 iulie 2009.
      
         
            Pentru Comisie
         
         Eneko LANDÁBURU
         
         
            Director general pentru relații externe
         
      
   
   
      (1)  JO L 139, 29.5.2002, p. 9.
   
      ANEXĂ
      Anexa I la Regulamentul (CE) nr. 881/2002 se modifică după cum urmează:
      Următoarele mențiuni se adaugă la rubrica „Persoane fizice”:
      
                  1.
               
               
                  Arif Qasmani [alias (a) Muhammad Arif Qasmani, (b) Muhammad ‘Arif Qasmani, (c) Mohammad Arif Qasmani, (d) Arif Umer, (e) Qasmani Baba, (f) Memon Baba, (g) Baba Ji]. Adresa: House Number 136, KDA Scheme No. 1, Tipu Sultan Road, Karachi, Pakistan. Data nașterii: aproximativ 1944. Locul nașterii: Pakistan. Cetățenie: pakistaneză. Alte informații: în detenție din iunie 2009. Data desemnării menționată la articolul 2a alineatul (4) litera (b): 29.6.2009.
               
            
                  2.
               
               
                  Mohammed Yahya Mujahid (alias Mohammad Yahya Aziz). Data nașterii: 12 martie 1961. Locul nașterii: Lahore, provincia Punjab, Pakistan. Cetățenie: pakistaneză. Număr național de identificare: 35404-1577309-9 (număr național de identificare pakistanez). Alte informații: în detenție din iunie 2009. Data desemnării menționată la articolul 2a alineatul (4) litera (b): 29.6.2009.
               
            
                  3.
               
               
                  Fazeel-A-Tul Shaykh Abu Mohammed Ameen Al-Peshawari [alias (a) Shaykh Aminullah, (b) Sheik Aminullah, (c) Abu Mohammad Aminullah Peshawari, (d) Abu Mohammad Amin Bishawri, (e) Abu Mohammad Shaykh Aminullah Al-Bishauri, (f) Shaykh Abu Mohammed Ameen al-Peshawari, (g) Shaykh Aminullah Al-Peshawari]. Adresa: Ganj District, Peshawar, Pakistan. Data nașterii: (a) aproximativ 1967, (b) aproximativ 1961, (c) aproximativ 1973. Locul nașterii: provincia Kunar, Afganistan. Alte informații: în detenție din iunie 2009. Data desemnării menționată la articolul 2a alineatul (4) litera (b): 29.6.2009.